google/wiki40b huggingface dataset:
Babu Čhiri

Babu Čhiri (* 22. jún 1965 – † 29. apríl 2001) bol šerpský horolezec, druhý človek, ktorý vystúpil na Mount Everest desaťkrát, pričom strávil na vrchole najviac času naraz - 21 hodín.

Lezenie

Narodil sa v Taksindu, v šerpskej oblasti Nepálu. Ako nosič vystúpil na Mera Peak v r. 1985. Potom vystúpil s rôznymi výpravami desaťkrát na Mount Everest bez umelého kyslíka. V roku 1999 vytvoril rýchlostný rekord, keď zo základného tábora na vrchol vyšiel za 16 hodín 56 minút - prekonaný bol v r. 2006. Vytvoril aj dodnes platný rekord v dĺžke pobytu (vrátane bivaku) na vrchole, navyše bez umelého kyslíka. Zahynul v r. 2001 pri ďalšej výprave na Everest, spadol 200 m do trhliny, zrejme pri fotografovaní. Jeho telo sa nenašlo.
Angažoval sa pri vybudovaní školy v rodnej obci. V Káthmandu má múzeum a sochu.
Trstenec

Prameň

Pramení v pohorí Žiar, v podcelku Sokol, na východnom svahu vrchu Sokola (1 013 m n. m.) v nadmorskej výške približne 860 m n. m.
Peyrusse

Poloha

Obec má rozlohu 29,26 km². Najvyšší bod je položený 1 204 m n. m. a najnižší bod 629 m n. m.

Obyvateľstvo

Počet obyvateľov obce je 162 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zénón z Eley

Zénón z Eley alebo Zenón z Eley (asi 490 pred Kr. – 430 pred Kr.) bol starogrécky filozof, predstaviteľ eleatskej školy (predsokratovské obdobie). Ako prvý začal používať vo filozofii formu dialógu. Do dejín filozofického myslenia sa zapísal najmä formulovaním apórií.

Učenie Zenóna z Eley

Nadväzuje na Parmenidovo učenie s cieľom podložiť ho dôkazmi. Zenón uvádza štyri dôkazy nemožnosti existencie mnohosti vecí a štyri dôkazy nemožnosti existencie pohybu. Tieto dôkazy sa opierajú o myšlienku, že je možná reálna existencia len jedného, nezmeniteľného bytia, nezávislého od priestoru a času. Miesto je deliteľné donekonečna, pretože ho tvorí nekonečná nepretržitosť. Bod je nedeliteľným miestom, pretože sa vôbec nedá rozdeliť. V dôsledku toho je
pohyb nemožný.

Život

O Zenónovom živote máme len málo presných informácií. Najviac biografických informácií sa dozvedáme z Platónovho dialógu nazvaného Parmenides. Platón v ňom opisuje Zenónovu a Parmenidovu cestu do Atén, keď mal Zenón približne 40 rokov, Parmenides asi 65 a Sokrates bol „veľmi mladý muž“. Ak predpokladáme, že Sokrates mal 20 rokov a ak zoberieme do úvahy, že Sokrates sa narodil v roku 470 pred Kristom, môžeme určiť približný dátum narodenia Zenóna na rok 490 pred Kristom. Platón tiež uviedol, že Zenón bol približne o 25 rokov mladší ako Parmenides.
Ostatné, menej presné informácie máme z diela Diogenesa Laertia, v ktorom sa uvádza, že bol synom Teleutagorasa, adoptívnym synom Parmenida a bol pravdepodobne zabitý tyranom z Eley.
Histamínergný systém

Histamínergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva histamín.

Funkcia

Histamínergný systém reguluje emócie, pamäť, termoreguláciu a spánok (stimuluje pozornosť a prebúdzanie).
Hrebienok

Hrebienok je turistické stredisko nachádzajúce sa nad Starým Smokovcom na úpätí Slavkovského štítu v nadmorskej výške 1 285 m n. m.

Dejiny

Vznik Hrebienka ako turistického centra súvisí s rozvojom turizmu vo Vysokých Tatrách v druhej polovici 19. storočia. Starý Smokovec, ktorému bol v tom čase udelený štatút kúpeľného mesta priťahoval turistov, ktorí si toto miesto obľúbili.
Počiatky výstavby na Hrebienku sa viažu na stavbu Bilíkovej chaty, ktorá stála na jeho severovýchodnom úbočí. V roku 1894 bola vybudovaná popri turistickom chodníku cesta s tvrdým povrchom. Pozemná lanová dráha zo Starého Smokovca vybudovaná v roku 1908 podnietila výstavbu hotela Hrebienok v roku 1928.
S výstavbou cvičných lúk a zjazdoviek pri hoteli sa začalo v roku 1930. V roku 1956 bol na slalomovej lúke vybudovaný 750 m dlhý lyžiarsky vlek na Slavkovskú vyhliadku a v roku 1968 rozhodcovské veže. K elektrickému osvetleniu sánkarskej dráhy došlo v roku 1959.

Súčasnosť

V súčasnosti slúži Hrebienok ako významné lyžiarske a turistické stredisko. Je východiskovým bodom do Malej Studenej doliny a Veľkej Studenej doliny, ako aj na Slavkovský štít. V lokalite sa nachádza slalomová lyžiarska zjazdovka, ktorá ďalej ako klasická zjazdovka pokračuje do Starého Smokovca. Po jej obidvoch stranách sa nachádzajú dva súmerné 750 m lyžiarske vleky. Južne od hotela sa nachádzajú štyri menšie lyžiarske vleky. Ubytovanie poskytuje hotel Hrebienok a neďaleká Bilíkova chata.
Meunet-sur-Vatan

Poloha

Obec má rozlohu 12,47 km². Najvyšší bod je položený 156 m n. m. a najnižší bod 109 m n. m.

Obyvateľstvo

Počet obyvateľov obce je 195 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Madriu-Claror-Perafita

Rezervácia

Kultúrna krajina údolia Madriu-Claror-Perafita v Pyrenejách nie je prírodnou rezerváciou v zmysle zachovania neporušenej panenskej prírody. Človek tu po stáročia zanechával stopy svojej prítomnosti a účelom ochrany nie je človeku brániť v činnosti, ale zachovať jeho činnosť v súlade s prírodou.

Premena kraja

Hlavné doterajšie činnosti človeka v oblasti boli a sú poľnohospodárstvo, spracovanie železa a využitie vodných tokov na výrobu elektrickej energie. Štruktúra vegetácie sa v priebehu storočí zmenila. Lúky nahradili časť zalesnených území, vznikli terasy na pestovanie plodín a pôvodné borovicové lesy nahradili často brezy. Ľudia sem prichádzajú za novými aktivitami ako je turistika, horolezectvo, lov rýb a lov divých zvierat.

Vodná elektráreň a priehrada

Vodná elektráreň na rieke Madiru dodáva 11 % spotreby elektrickej energie Andorry a priehrada zásobuje pitnou vodou 20 % obyvateľov Andorry.

Unesco

V roku 2004 bolo údolie zaradené na zoznam svetového kultúrneho dedičstva UNESCO.
Obchodné meno

Obchodné meno (staršie firma) je názov, pod ktorým podnikateľ vykonáva právne úkony pri svojej podnikateľskej činnosti.
Práva k obchodnému menu systematicky zaraďujeme medzi práva priemyselného vlastníctva.
Ochranou tohto inštitútu sa právne úpravy zaoberali takpovediac od jeho vzniku. Treba uviesť, že pojmu obchodné meno predchádzal historicky zaužívanejší pojem „firma“, ktorý v sebe inkorporoval všetky prvky obchodného mena, ako ho poznáme dnes. Firma, teda označenie, pod ktorým obchodníci prevádzkovali svoju činnosť, sa vyvinula v stredovekom Taliansku ako súčasť bankových a úverových transakcií. Vo väčšine obchodných právnych úprav zaberá úprava firmy výraznú časť úpravy obchodnoprávnych subjektov.

Písanie obchodnémo mena

Norma STN 01 6910 o písaní obchodného mena uvádza: „V súvislosti s obchodnými spoločnosťami je dôležité pripomenúť, že ich obchodné meno treba písať vždy v súlade s tvarom zaregistrovaným v Obchodnom registri. Niekedy i zámena jednej hlásky môže spôsobiť zámenu názvu s inou spoločnosťou a vážne problémy napr. aj pri vymáhaní oprávnených nárokov a pod. Treba si preto všimnúť, ako uvádzajú svoje meno jednotlivé obchodné spoločnosti (veľké a malé písmená v názve, medzera v názve, rozličné znaky v názve).“

Ochrana obchodného mena

Koho práva boli dotknuté neoprávneným používaním obchodného mena, môže sa proti neoprávnenému užívateľovi domáhať, aby sa takého konania zdržal a odstránil závadný stav. 
Ďalej môže požadovať vydanie bezdôvodného obohatenia a primerané zadosťučinenie, ktoré sa môže poskytnúť aj v peniazoch.
Ak sa neoprávneným používaním obchodného mena spôsobila škoda, možno sa jej náhrady domáhať podľa tohto zákona. 
Súd môže účastníkovi, ktorého návrhu sa vyhovelo, priznať v rozsudku právo uverejniť rozsudok na trovy účastníka, ktorý v spore neuspel, a podľa okolností určiť aj rozsah, formu a spôsob uverejnenia.
Poncey-sur-l’Ignon

Poloha

Obec má rozlohu 16,35 km². Najvyšší bod je položený 529 m n. m. a najnižší bod 383 m n. m.

Obyvateľstvo

Počet obyvateľov obce je 80 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zákon reflexivity implikácie

Zákon reflexivity implikácie je tautológia výrokovej logiky (p -> p).
Maumusson-Laguian

Poloha

Obec má rozlohu 9,3 km². Najvyšší bod je položený 184 m n. m. a najnižší bod 112 m n. m.

Obyvateľstvo

Počet obyvateľov obce je 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-de-Marencennes

Poloha

Obec má rozlohu 16,47 km². Najvyšší bod je položený 38 m n. m. a najnižší bod 1 m n. m.

Obyvateľstvo

Počet obyvateľov obce je 1 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Natascha McElhone

Rodina a začiatky

Narodila sa ako Natasha Abigail Taylorová v Surrey, írskym novinárom Noreen a Mikovi Taylorovým. Rodné meno jej matky Noreen je McElhone a Natascha ho používa ako umelecký pseudonym. Rodičia sa rozišli, keď mala Natascha dva roky. Matka sa s deťmi presťahovala do Brightonu, kde sa neskôr vydala za novinára Roya Greensladea. Nataschin brat Damon je scenárista, žije v Los Angeles. Má dvoch nevlastných bratov, Alexandra a Nicholasa, ktorí žijú v Štokholme.
Vo veku medzi 6 – 12 rokmi tancovala írske tance, vyštudovala základnú školu St. Mary's Hall School for Girls a neskôr nezávislú internátnu školu v Brightone, Sussex. Štúdiá zavŕšila na Londýnskej akadémii hudobných a dramatických umení (London Academy of Music and Dramatic Art - LAMDA) v roku 1993.

Herecká kariéra

Začínala ako divadelná herečka v divadle Haymarket v hrách ako Richard III, gróf Monte Cristo alebo Višňový sad.
V televízii debutovala v seriáli BBC Bergerac v roku 1991 (v titulkoch uvedená ako Natascha Taylor).
Nasledovalo niekoľko ďalších menších úloh, pričom zlom prišiel vo filme Truman Show z roku 1998 s Jimom Carreym. Nasledovali úlohy vo filmoch Tichý nepriateľ (Harrison Ford a Brad Pitt), Ronin (Robert De Niro a Jean Reno) alebo Solaris (George Clooney).
Ďalšou úlohou bola titulná postava Karen v úspešnom seráli Californication spolu s Davidom Duchovnym.
V roku 2010 dabovala postavu Marie z videohry Castlevania: Lords of Shadow od spoločnosti Konami.
V roku 2013 hrala úlohu Júliinej matky, signory Capuletovej v adaptácii Shakespeareho hry Rómeo a Júlia, po boku Hailee Steinfeldovej a Damiana Lewisa. Jej zatiaľ poslednou úlohou je titulná postava Alex Forrestovej v divadelnej hre Fatal Attraction z roku 2014 v divadle Haymarket.

Súkromie

Natascha sa vyhýba publicite a bulváru, žije pokojným a usporiadaným životom. V roku 1998 sa vydala za plastického chirurga Dr. Martina Hirigoyena Kellyho a žili vo Fulhame, v západnom Londýne. V roku 2000 sa im narodil syn Theodore a o tri roky neskôr, v máji 2003 druhý syn Otis. Tretí syn sa narodil v októbri 2008, päť mesiacov po Kellyho smrti.
Štyridsaťtri ročný Martin Kelly skolaboval iba deň po 10. výročí ich svadby, 20. mája 2008 na prahu ich domu. Našiel ho rodinný priateľ a kolega lekár, ale ani okamžitý prevoz do nemocnice a pokusy o oživovanie neboli úspešné. Pitva preukázala, že príčinou smrti bola dilatačná kardiomyopatia.
Po manželovej smrti Natascha pokračovala v písaní listov pre neho, kde opisovala každodenné problémy a život. Tieto listy pomohli Natasche a synom vyrovnať sa s jeho smrťou. Zbierka listov a zápisov v denníku vyšla v júli 2010 vo forme knihy pod názvom „After You: Letters of Love, and Loss, to a Husband and Father“. Vo verzii pre zariadenie Kindle má názov „After You“.
Montagnol

Poloha

Obec má rozlohu 34,47 km². Najvyšší bod je položený 826 m n. m. a najnižší bod 450 m n. m.

Obyvateľstvo

Počet obyvateľov obce je 158 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlastislav Cesnak

Životopis

Vlastislav Cesnak  sa narodil 22. septembra 1945 v Kulpíne v učiteľskej rodine. Základnú školu ukončil v Kulpíne a gymnázium v Báčskom Petrovci. Študoval na Fakulte architektúry v Belehrade. Po pobyte v Nemecku, kde sa pracovne angažoval v rámci súkromných projektových ateliérov v Bambergu (Arch. P. Keidel, Arch. H. Knoblau) a v Norimbergu (Regierungbaumeister Arch. H.A. Wilhelm), zamestnáva sa v Zhromaždení obce Báčsky Petrovec oddelení pre stavebníctvo a urbanistické plánovanie. Zaoberá sa fotografiou. Mal autorské výstavy fotografií a uverejňoval svoje fotografie v tlači.
Vlastislav Cesnak sa zaoberá umením vyše 40 rokov. Okrem malieb sa venuje aj fotografii. Námety výtvarných prác čerpá zo svojich prechádzok osadou a prírodou, teda z prostredia v ktorom sa pohybuje. Sú to významné budovy v Kulpíne, kostoly, stará škola, ako aj príroda z okolia Kulpína. Prevažne maľuje krajinky, dedinské veduty, zátišia, ľudské figúry - portréty a akty. Rád experimentuje aj s abstrakciou.
Žije na dôchodku v Kulpíne. V súčasnosti sa zaoberá hlavne olejomaľbou a najčastejšími motívmi obrazov sú veduty a krajinky. V poslednom období, s pomocou počítača, skúša kombinovať obrazy a fotografie. Samostatne vystavoval zo desaťkrát a zúčastnil sa aj na mnohých kolektívnych výstavách vo Vojvodine v mestách Odžaci, Bačka Topola, Sremska Mitrovica, Bačka Palanka, Plandište, Bač Vrbas, Kula, Mali Iđoš, Sombor, Apatin, Srbobran...
Je členom výtvarného spolku „Keby ...“ pôsobiaceho v rámci M.O. Matice slovenskej v Kulpíne a tam každý rok pravidelne vystavuje.

Počítačová grafika

Vlastislav Cesnak, vzdelaním architekt, má prirodzene silný cit pre maliarstvo. Autor siahne takpovediac po všetkých maliarskych žánroch. To je zátišie, akty, ale na výstave sú dominantné krajinomaľby rovinatého kulpínského chotára. Kulpín dostal vo Vlastislavovi Cesnakovi ďalšieho kronikára tohoto prostredia. Cesnakova tvorivá fotografia je známa verejnosti. Preto nemôže prekvapiť jeho experiment v novej počítačovej grafike, ktorá poukazuje na neustálu hru autora a rozširovanie fantázie. Teda novým digitálnym počítačovým technológiám, ktoré umožňujú syntézu viacerých rovín, a ktorých výsledkom je nespočetné množstvo tvorivých efektov, neodolal ani V. Cesnak. Výstava obrazov - cyklus olejomalieb a počítačovej grafiky menšieho formátu vznikol v rokoch 2004 - 2006.
Grenant

Poloha

Obec má rozlohu 12,94 km². Najvyšší bod je položený 385 m n. m. a najnižší bod 242 m n. m.

Obyvateľstvo

Počet obyvateľov obce je 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
American Crime Story

Impeachment (2019)

Témou tretej série bude impeachment prezidenta Billa Clintona.

Zrušené projekty

Tretia séria sa pôvodne mala zaoberať následkami Hurikánu Katrina. Knižnou predlohou bola The Great Deluge: Hurricane Katrina, New Orleans, and the Mississippi Gulf Coast od Douglasa Brinkleya. Ďalšia séria mala pokrývať sexuálny škandál Billa Clintona s Monikou Lewinskou podľa knihy od Jeffreyho Toobina s názvom A Vast Conspiracy: The Real Sex Scandal That Nearly Brought Down a President. Oba projekty boli nakoniec zrušené.

Ocenenia

Seriál sa dočkal uznania kritikov a taktiež získal päť Zlatých glóbusov a deväť Cien Emmy.
Diennes-Aubigny

Poloha

Obec má rozlohu 36,89 km². Najvyšší bod je položený 287 m n. m. a najnižší bod 192 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magický štvorec

Magický štvorec je štvorcová tabuľka typu , ktorá obsahuje v každom poli prirodzené číslo pričom súčet čísel v každom stĺpci, v každom riadku a v každej uhlopriečke je rovnaký a žiadne dve čísla nie sú rovnaké. V tradičných magických štvorcoch sú čísla navyše z rozsahu  až  a súčet je rovný .
Konštanta, ktorá je súčtom každého riadku, stĺpca a uhlopriečky sa nazýva magická konštanta.

Identické magické štvorce

Každý magický štvorec možno otáčať, čím je možné vytvoriť 8 nových magických štvorcov (4 otočením podľa stredu súmernosti, 2 otočením okolo diagonál a 2 okolo osí súmernosti prechádzajúcich stredmi protiľahlých strán). Týchto 8 magických štvorcov je považovaných za rovnocenné a hovoríme, že tvoria jednu triedu ekvivalencie.

Počet rôznych tradičných magických štvorcov

Magické štvorce existujú pre každé prirodzené číslo n okrem čísla 2. Počet riešení s rastúcim n prudko narastá. Pre číslo 1 ide o triviálny magický štvorec. Pre n=3 existuje jediná trieda ekvivalencie magických štvorcov. Pre n=4 ich je 880. Pre n=5 ich je 275305224. Už pre n=6 sa zatiaľ nepodarilo spočítať počet tried ekvivalencie, je stanovený iba odhadom na (1.7745 ± 0.0016) × 10¹⁹ 
Doteraz je nevyriešeným matematickým problémom, koľko existuje tradičných magických štvorcov pre ľubovoľné číslo n.
Pripočítaním nejakej konštanty ku každému číslu existujúceho magického štvorca, získame nový magický štvorec s inou magickou konštantou. V tomto slova zmysle je magických štvorcov nekonečne veľa.

História

Už od staroveku prejavovali matematici záujem o tvorbu magických štvorcov. Pravdepodobne prvý magický štvorec, ktorý bol vytvorený je znázornený na obrázku č. 1. Jeho pôvod je zahalený v mystických legendách starovekej Číny. Tento magický štvorec sa popisuje v legendách o Luo Shu okolo roku 650 p.n.l.

Konštrukcia magických štvorcov

Je dokázané, že pre každé prirodzené číslo n okrem 2 existuje magický štvorec. Existuje niekoľko algoritmov, ako magický štvorec vytvoriť. Magické štvorce z hľadiska konštrukcie možno klasifikovať na tri druhy podľa čísla n, pre každý druh existuje iný algoritmus zostrojenia: sú to nepárne, jednoducho párne (deliteľné 2, nedeliteľné 4) a deliteľné 4.
Kunčický bludný balvan

Poloha

Balvan sa nachádza na Vratimovskej ulici v ostravskej miestnej časti Kunčice mestského obvodu Slezská Ostrava. Je umiestnený v blízkosti Južnej brány Novej huty na konečnej električkovej linky č. 9. Podopiera ho podstavec z betónu.

Popis

Kunčický bludný balvan sem bol zanesený v dobe ľadovej niekedy v starších štvrtohorách. Jeho domovinou je severná Európa, najpravdepodobnejšie oblasti dnešného stredného Švédska alebo južného Fínska.
Balvan bol objavený v roku 1954 počas základových prác na novohuťskej zlievarni (vtedy Nová huť Klementa Gottwalda). Bol vyzdvihnutý z hĺbky 6,8 m. Hmotnosť balvanu činí 17,5 ton. Je elipsovitého, pomerne pravidelného tvaru s rozmermi 320 × 250 × 155 cm, čo z neho robí najväčší známy bludný balvan na území Česka. Je tvorený žltkasto šedoružovou horninou žulového charakteru popisovanou ako hrubozrnný porfyrický granit. V balvane možno nájsť aj výrastlice ružovkastých a nažltlých draselných živcov o veľkosti 1-2 cm, ďalej plagioklas, drvený kremeň, biotit v pretiahnutých zhlukoch, magnetit, apatit a riedko epidot.

Ochrana

Balvan bol pre svoju unikátnosť vyhlásený k 1. januáru 1990 za prírodnú pamiatku. Nehrozí mu bezprostredné nebezpečenstvo, môže mať však naň negatívny vplyv spadaný popolček z miestnych tovární. Plán starostlivosti preto počíta so šetrným čistením balvanu vždy po 5 rokoch, v prípadoch potreby aj častejšie.
Rohrbach-lès-Bitche

Poloha

Obec má rozlohu 13,28 km². Najvyšší bod je položený 384 m n. m. a najnižší bod 252 m n. m.

Obyvateľstvo

Počet obyvateľov obce je 2 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Verges (Jura)

Poloha

Obec má rozlohu 6,16 km². Najvyšší bod je položený 613 m n. m. a najnižší bod 500 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brécé

Poloha

Obec má rozlohu 7,16 km². Najvyšší bod je položený 73 m n. m. a najnižší bod 32 m n. m.

Obyvateľstvo

Počet obyvateľov obce je 1 896 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olivín

Výskyty na Slovensku

Na Slovensku sa olivíny dajú nájsť v okolí Žiaru nad Hronom (Šibeničný vrch), Sedlíc a Fiľakova. Menšie kryštály (max. niekoľko mm) sa bežne vyskytujú v bazaltoch a peridotitoch.
Atari Flashback

Atari Flashback 7

Atari Flashback 7 vyšla v roku 2016 a obsahuje navyše hru Frogger, nie však pôvodnú verziu 2600. Celkovo teda obsahuje 101 hier.
Fons (Lot)

Poloha

Obec má rozlohu 14,95 km². Najvyšší bod je položený 425 m n. m. a najnižší bod 212 m n. m.

Obyvateľstvo

Počet obyvateľov obce je 394 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Mazis

Poloha

Obec má rozlohu 3,8 km². Najvyšší bod je položený 192 m n. m. a najnižší bod 81 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pamätník padlým slovenským vojakom v Lypovci

Pamätník padlým slovenským vojakom v Lypovci je pamätník slovenským vojakom padlým počas druhej svetovej vojny na území centrálnej časti Ukrajiny na poli pri Lypovci na mieste, kde sa 22. júla 1941 odohrali ťažké boje medzi nemeckou a sovietskou armádou. Pamätník má úradný názov Spoločný hrob slovenských vojakov padlých počas útoku (ukr. Братська могила словацьких солдатів, загиблих під час наступу) a patrí do zoznamu historických pamiatok miestneho významu vo Vinnyckej oblasti, u miestnych obyvateľov sa však vžil názov Slovenský monument (ukr. Словацький монумент). Pamätník tvorí 6-metrový žulový obelisk so slovenským dvojkrížom, ktorý sa nachádza na okraji mesta. Postavili ho slovenskí kamenári v roku 1942 a jeho otvorenia sa zúčastnil prezident slovenského štátu Jozef Tiso.
Príslušníci motorizovanej Rýchlej divízie bojovali na strane nemeckej 17. armády a počas bitky pri Lypovci sa dostali pod krížovú paľbu oboch strán, pričom zaznamenali najvyššie straty v priebehu jediného dňa počas celej vojny.
V spoločnom hrobe v rokoch 1941-1943 boli pochovávaní padlí slovenskí vojaci z celého územia ZSSR. Pochovania pokračovali aj po skončení vojny, keď sa v okolí Lypovca našli pozostatky slovenských vojakov. Posledný prípad je z roku 2010, kedy bager pri stavbe vodovodu narazil na kosti 5 vojakov s nábojmi a granátmi. Nenašiel sa žiadny identifikačný znak vojakov, príslušnosť k slovenskej armáde sa určila podľa (vojenskej) obuvi. Podľa miestnych obyvateľov je tam pochovaných približne 600 slovenských vojakov.
Po vojne nebol pamätník udržiavaný, dokonca sa uvažovalo o jeho demolícii. Cintorín sa stal niekoľkokrát obeťou útokov vandalov. Boli zaznamenané prípady, kedy boli na hroboch zrezané kríže.
V rokoch 1996, 2006 a 2011 sa v Lipovci uskutočnili medzinárodné pamätné akcie zmierenia, ktorých symbolom sa stal obnovený slovenský pamätník. Niektorí Lipovčania dostali od slovenského veľvyslanectva špeciálne vyznamenania za „patronát“ nad cintorínom.
Mária Terézia Neapolsko-sicílska

Pôvod

Mária Terézia bola najstaršia dcéra neapolsko-sicílskeho kráľa Ferdinanda I. a Márie Karolíny Habsbursko-lotrinskej, dcéry Márie Terézie. Vyrastala v početnej rodine, mala 15 súrodencov, väčšina však zomrela v detskom veku.

Sobáš s Františkom I.

15. augusta 1790 sa v Neapoli konala svadba per procurationem oboch starších dcér kráľa Ferdinanda I. s ich bratancami, synmi cisára Svätej ríše rímskej Leopoda II. a Márie Lujzy Španielskej. Mladí manželia boli najbližší príbuzní, pretože matka neviest Mária Karolína a otec ženíchov Leopold II. boli súrodenci rovnako ako otec neviest Ferdinand I. a matka ženíchov Mária Ludovika. 
Lujza Mária sa vydala za toskánskeho veľkovojvodu Ferdinanda III. a Mária Terézia za rakúskeho arcivojvodu Františka. Po náhlej smrti cisára Leopolda II. v roku 1792 sa jeho syn František stal novým cisárom Svätej ríše rímskej ako František II.

Cisárovná

Korunovácia Františka za cisára sa konala 14. júla 1792, potom sa manželia presunuli do Prahy, kde bol 9. augusta korunovaný František za českého kráľa a o tri dni, 12. augusta 1792, Mária Terézia za českú kráľovnú v Bratislave. 
Nová cisárovná si užívala spoločenský život a zábavu, ktoré jej prinieslo nové postavenie, rovnako ako kedysi jej teta Mária Antoinetta. Usporadúvala večierky, divadelné predstavenia, v ktorých sama vystupovala, a len málo dbala na rady svojej matky, ktorá sa dcéru snažila mierniť v jej výstrelkoch.
Mária Terézia zomrela na tuberkulózu krátko po pôrode dcéry Amálie Terézie 13. apríla 1807, čo jej manžel niesol veľmi ťažko.
Marigny (Deux-Sèvres)

Poloha

Marigny má rozlohu 31,72 km². Najvyšší bod je položený 98 m n. m. a najnižší bod 32 m n. m.

Obyvateľstvo

Marigny má 896 obyvateľov (2009).
Graf vývoja obyvateľstva:
Zdroje: INSEE